SPRÁVA ZO ZAHRANIČNEJ PRACOVNEJ CESTY č. 296/2015

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 1.12. 2015 (00:01) – 21.12. 2015 (23:59), 
cesta bola prerušená 9.12. (16:25) do 11.12. 2015 (12:10) - aktívna účasť na seminári agentúry SARIO v Bratislave 10.12.2015

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci december 2015 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity a pracovná náplň, ktorú som počas ZPC v mesiaci december 2015 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.
V mesiaci december som sa hneď začiatkom zúčastnila programového výboru NMBP, kde hneď úvodom boli zhodnotené výzvy z predchádzajúceho programu. Bolo predstavených niekoľko úspešných projektov. Najviac diskutovaná téma bola však dĺžka trvania nasledujúceho pracovného programu. Tento bol komisiou navrhnutý na 3 roky, čo mnohým zástupcom pripadá veľmi dlhé a navrhovali možnosť 2+1.V pondelok 7. 12.  ale strategický výbor definitívne rozhodol, že nasledujúci pracovný program bude mať trojročné trvanie. 
Dňa 2.12 som sa zúčastnila FIF Future Internet Forum stretnutia, kde zástupcovia fóra informovali, že FIF sa zmenilo z neformálnej skupiny na neformálnu registrovanú skupinu. V najbližšom čase, ešte v decembri, dostane SZ list, ktorý bude adresovaný na veľvyslanca A. Micovčina. V ňom budú žiadať nomináciu najviac 2 organizácií, ktoré potom nominujú svojho zástupcu do FIF. Organizácie by mali byť nominované najneskôr do konca januára. Prvé stretnutie FIF bude 20-21 apríla 2016. december 2015 plnila. 
 
Ďalším podujatím, ktorého som sa zúčastnila bola dopoludňajšia  časť ESFRI European Strategy Forum on Research Infrastructures 8.12. 2015.  Hneď úvodom bola schválená agenda 55. Stretnutia ESFRI  a účastníci sa následné  potom venovali pripravovanému reportu. Veľmi zaujímavú prednášku mal Andreas Dahlen, ktorý nás informoval o konkrétnych krokoch, ktoré boli podniknuté pri zakladaní prvého penzijného fondu pre výskumníkov pan-European pension fund.
Tento fond by mal napomôcť mobilite výskumníkov, doktorandov, ktorí takto budú mať zjednodušené podmienky platenia penzijných odvodov. Zakladatelia si uvedomujú, že budú musieť brat do úvahy národné, regionálne systémy, ale pre samotných výskumníkov, je to krok vpred. Pan-European pension fund začína svoju činnosť už v roku 2016 a na úvod bude do neho zapojených 5 inštitúcii z 3 krajín (Rakúsko, Maďarsko, Taliansko). Už v súčasnej dobe  má záujem participovať ďalších 9 krajín a ďalších viac ako 200 inštitúcií. Fond má kontakt so súkromnými, štátnymi univerzitami, ale aj výskumnými centrami, ale takisto aj súkromným sektorom. V prvom roku čakajú na podnety a na odozvu na fungovanie tohto fondu. Pán Dahlen informoval, že by sa v budúcnosti chceli stať veľkým možno najväčším transatlantickým fondom, nakoľko o fond prejavili už záujem inštitúcie aj z USA a Austrálie.

10.12. 2015 som sa zúčastnila seminára organizovaného agentúrou SARIO, kde som prezentovala našu styčnú kanceláriu. Predstavila som takisto program Horizont 2020, hlavne jeho časť SME Instrument, keďže prihlásení účastníci patrili medzi malé a stredné podniky. Po seminári, som sa stretla s pánom Vlčkom, ktorý zastupoval firmu BABABU CITY a keďže táto firma už má skúsenosti s H2020, bolo veľmi užitočné si vymeniť informácie. Firma , ktorú zastupoval pán Vlčko už v minulosti mala projekt v H2020, ktorý síce nebol úspešný, ale aj v súčasnej dobe sa budú snažiť zapojiť sa do výziev v rámci H2020.

Organizačná a administratívna činnosť v SLORD
V mesiaci december som zabezpečila som spolu s kolegami prevoz potrebného materiálu zo SZ do kancelarie SLORD. Zabezpečovala som bežné činnosti súvisiace s chodom kancelárie.

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

 December 2015	
Dátum	Čas	Miesto	Účastník (SLORD)	Účastníci	Podujatie	
1. 12. 2015	9.30-14:00	Borchette Center	Soňa Pallayová	 Peter Lobotka ND	Programový výbor NMBP	
3.12. 2015	16.00-18.30	Berlaymont EK	Soňa Pallayová 		FIF  Future Internet Forum	
8..12. 2015	10.00-16.30	DG Research and Innovation, Building CDMA	Soňa Pallayová		European Strategy Forum on Research Infrastructures 55th ESFRI Meeting	
10.12. 2015	9.00-15.00	SARIO	Soňa Pallayová		Príležitosti obchodovania v Belgicku a Luxembursku	

Stretnutia a rokovania

December  2015	
Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
1.12. 2015	14.00-16.00	Rue Froisart	Soňa Pallayová	Rastislav Baďura	Program H2020 očami ND.  Aktivity slovenských SME v H2020	Stretnutie bolo naplánované v podvečer pred programovým výborom, ktorého sa pán Baďura pravidelne zúčastňuje ako ND. Oboznámila som sa s možnosťami zapojenia sa SME do výziev. Témou bolo takisto zhodnotenie predchádzajúceho pracovného programu H2020 z hľadiska SME.	
1.12. 2015	16.00-18.00	SLORD	Soňa Pallayová, Terézia Lesayová, Daniel Straka		Program aktivít na rok 2016	Stretnutie v rámci SLORD bolo celé venované aktivitám v roku 2016, akciám počas predsedníctva, boli navrhnuté nové myšlienky a návrhy na zdokonalenie práce SLORD.	
10.12.2015	14.30-15.30	SARIO	Soňa Pallayová	Jozef Vlčko	Možnosti využitia H2020	Firma, ktorú zastupuje pán Vlčko už má skúsenosti s H2020, diskutovali sme o možnosti opätovného zapojenia sa do H2020. Firma pôsobí v oblasti programovania a vzdelávania, vysal na trh s edukatívnym projektom výučby angličtiny.	
15.12.2015	12.30-14.30	Justus Lipsius	Soňa Pallayová, Daniel Straka, 	Radoslav Repa	Aktivity SLORD a SZ počas predsedníctva SR
	S diplomatom SZ SR pri EU Radoslavom Repom sme prediskutovali možnosť usporiadania konferencie koncom predsedníctva na tému - Cyber security. Konferencia by bola spoločnou akciou SZ a SLORD	

5.  Odporúčané závery:
Aktívne sa zapojiť do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a podpora pri ich implementácii
Je nevyhnutné pokračovať v poskytovaní kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Naďalej je potrebné  poskytovať cielené informácie o možnostiach zapojenia do nových výziev, ktoré sú vyhlásené na roky 2016/2017. Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  
2.	Informovanie a školenia
Bude veľmi dôležité naďalej monitorovať a vyhodnocovať vývoj politík EÚ, a to s dôrazom na nový už vyhlásený program WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.

3.	Prezentácia a popularizácia slovenského výskumu a inovácií
Bude potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore.

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum: 16.12.2015
								
Správu schválil:  prof. RNDr. Ján TURŇA, CSc., generálny riaditeľ  ......................................